
ประกาศองค์การบริหารส่วนตำบลนาเรียง
เรื่อง  รับสมัครสอบคัดเลือกบุคคลเพื่อสรรหาและเลือกสรรเป็นพนักงานจ้าง
***************************

ด้วยองค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช มีความประสงค์จะรับสมัครบุคคลเพื่อสรรหาและเลือกสรรเป็นพนักงานจ้าง ขององค์การบริหารส่วนตำบลนาเรียง  จำนวน  2  ตำแหน่ง  2  อัตรา 
ดังนั้น อาศัยอำนาจตามความในหมวด 4 ข้อ 18 และข้อ 19 แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 26 กรกฎาคม 2547  จึงประกาศรับสมัครบุคคลเพื่อทำการสรรหาและเลือกสรรเป็นพนักงานจ้างตามภารกิจ     ดังรายละเอียดต่อไปนี้


1. ประเภทพนักงานจ้าง/ตำแหน่ง
                

    1.1  ประเภทพนักงานจ้างตามภารกิจ







1.1.1  ตำแหน่ง ผู้ช่วยเจ้าหน้าที่วิเคราะห์นโยบายและแผน
จำนวน  1   อัตรา 



1.1.2  ตำแหน่ง ผู้ช่วยเจ้าพนักงานจัดเก็บรายได้

จำนวน  1   อัตรา
(ลักษณะงานที่ปฏิบัติ และอัตราค่าตอบแทนที่จะได้รับในแต่ละตำแหน่ง รายละเอียดตามผนวก ก. แนบท้ายประกาศนี้)
2. คุณสมบัติทั่วไปและคุณสมบัติเฉพาะสำหรับตำแหน่งของผู้มีสิทธิสมัครเข้ารับการสรรหาและการเลือกสรร
     
    2.1  คุณสมบัติทั่วไป

           (1)  มีสัญชาติไทย


           (2)  มีอายุไม่ต่ำกว่า 18 ปีบริบูรณ์ และไม่เกิน 60 ปี


           (3)  ไม่เป็นบุคคลล้มละลาย
          (4)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิต      ฟั่นเฟือน ไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล ดังนี้

      
      (ก)  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
      
      (ข)  วัณโรคระยะอันตราย
      
      (ค)  โรคเท้าช้างในระยะที่ปรากฏเป็นที่รังเกียจแก่สังคม
      
      (ง)  โรคติดยาเสพติดให้โทษ
      
      (จ)  โรคพิษสุราเรื้อรัง
         (5)  ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
         (6)  ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
/(7)ไม่เป็นผู้...

(7)  ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำผิดทางอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ
(8)  ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือหน่วยงานอื่นของรัฐ



(9)  ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
     2.2  คุณสมบัติเฉพาะสำหรับตำแหน่ง   
     ผู้สมัครสอบต้องเป็นผู้มีคุณสมบัติเฉพาะตำแหน่ง ตามที่ระบุไว้ในรายละเอียดเกี่ยวกับการรับสมัครแต่ละตำแหน่ง (รายละเอียดตามผนวก ก. แนบท้ายประกาศนี้)
3.  การรับสมัคร

     
     3.1  วันเวลา และสถานที่รับสมัครสอบ
     ผู้ประสงค์จะสมัครเข้ารับการสรรหาและเลือกสรรเป็นพนักงานจ้างให้สมัครด้วยตนเอง    โดยขอรับใบสมัครและยื่นใบสมัครด้วยตนเอง ได้ตั้งแต่วันที่ 13 มิถุนายน 2556  ถึงวันที่ 21 มิถุนายน 2556  ในวันและเวลาราชการ  ณ องค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช  

     
     3.2  เอกสารและหลักฐานที่ต้องนำมายื่นในวันสมัคร


     ผู้สมัครต้องยื่นใบสมัครด้วยตนเองต่อเจ้าหน้าที่รับสมัคร พร้อมเอกสารหลักฐาน ดังต่อไปนี้ 


  
(1)  สำเนาวุฒิการศึกษา และสำเนาระเบียนแสดงผลการเรียนที่ระบุสาขาที่แสดงให้เห็นว่าเป็นคุณวุฒิการศึกษาตรงตามคุณสมบัติเฉพาะสำหรับตำแหน่งที่สมัครสอบ
จำนวน  1 ฉบับ



(2)  สำเนาทะเบียนบ้าน




จำนวน  1  ฉบับ



(3)  สำเนาบัตรประจำตัวประชาชน


จำนวน  1  ฉบับ



(4)  รูปถ่ายหน้าตรงไม่สวมหมวก และไม่ใส่แว่นตา ขนาด 1 นิ้ว  
(ถ่ายครั้งเดียวกันไม่เกิน 6 เดือน)






จำนวน  3  รูป



(5)  ใบรับรองแพทย์แสดงว่าไม่เป็นโรคต้องห้ามตามที่คณะกรรมการกลางพนักงานส่วนตำบลกำหนด ซึ่งออกให้ไม่เกิน 1 เดือน นับตั้งแต่วันตรวจร่างกาย    

จำนวน  1  ฉบับ
(6)  หลักฐานอื่น ๆ เช่น ทะเบียนสมรส, ใบทหารกองเกิน (สด.9),ใบเปลี่ยนชื่อ- สกุล (ถ้ามี)  
     
    3.3  ค่าธรรมเนียมการสมัครสอบ


    ผู้สมัครสอบต้องเสียค่าธรรมเนียมสอบ 100 บาท ( ค่าธรรมเนียมสอบจะไม่จ่ายคืนให้ไม่ว่ากรณีใด ๆ )

     
    3.4  เงื่อนไขในการสมัคร


    ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่ง ตรงตามที่กำหนดในประกาศรับสมัครฯ นี้จริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน หากภายหลังปรากฏว่าผู้สมัครสอบรายใด มีคุณสมบัติดังกล่าวไม่ครบถ้วนหรือไม่ถูกต้อง ไม่ตรงตามประกาศรับสมัครสอบคัดเลือกจะถือว่าเป็นผู้ขาดคุณสมบัติในการสมัครสอบมาตั้งแต่ต้น
/4.ประกาศ...

4.  การประกาศรายชื่อผู้มีสิทธิสอบคัดเลือก 
องค์การบริหารส่วนตำบลนาเรียง จะประกาศรายชื่อผู้มีสิทธิเข้าสอบคัดเลือก ในวันที่ 24 มิถุนายน 2556  โดยปิดประกาศ  ณ องค์การบริหารส่วนตำบลนาเรียง และทางเว็บไซต์ www.nareang.go.th  
         

5.  กำหนดวันสอบคัดเลือก


องค์การบริหารส่วนตำบลนาเรียง จะสอบคัดเลือก ในวันที่ 27 มิถุนายน 2556                  ณ  องค์การบริหารส่วนตำบลนาเรียง  ดังนี้
     5.1 ตำแหน่ง ผู้ช่วยเจ้าหน้าที่วิเคราะห์นโยบายและแผน และตำแหน่ง ผู้ช่วยเจ้าพนักงานจัดเก็บรายได้

      การสอบคัดเลือกแบ่งเป็น 3 ภาค
      วันที่  27  มิถุนายน  2556             


      - ภาคความรู้ความสามารถทั่วไป (ภาค ก) (100 คะแนน)    เวลา 10.00 - 11.00 น. 
   

      - ภาคความรู้ความสามารถเฉพาะตำแหน่ง (ภาค ข) (100 คะแนน) เวลา 11.05-12.05 น. 
      วันที่  1  กรกฎาคม  2556             
                           - ประกาศรายชื่อผู้สอบผ่าน  (ภาค ก) และ (ภาค ข)            
      วันที่  3  กรกฎาคม  2556             


      - ภาคความเหมาะสมกับตำแหน่ง (สัมภาษณ์) (100 คะแนน)  เวลา 10.00-12.00 น.
6.  หลักเกณฑ์การตัดสิน
ผู้ถือว่าเป็นผู้ผ่านการสอบคัดเลือกจะต้องเป็นผู้ที่ได้รับคะแนนการสอบคัดเลือกในแต่ละภาคไม่ต่ำกว่าร้อยละ 60  โดยการดำเนินการจัดจ้างจะเป็นไปตามลำดับคะแนนที่สอบได้ 
7.  การประกาศรายชื่อและการขึ้นบัญชีรายชื่อผู้ผ่านการสอบคัดเลือก

องค์การบริหารส่วนตำบลนาเรียง จะประกาศรายชื่อผู้ผ่านการสอบคัดเลือกตามลำดับคะแนนที่สอบได้  ในวันที่ 5 กรกฎาคม 2556  ณ องค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช  และทางเว็บไซต์  www.nareang.go.th  โดยบัญชีรายชื่อผู้สอบคัดเลือกจะขึ้นบัญชีไว้ไม่เกิน 1 ปี  นับแต่วันที่ประกาศรายชื่อผู้ผ่านการสอบคัดเลือก เว้นแต่องค์การบริหารส่วนตำบลนาเรียง จะมีการดำเนินการสอบคัดเลือกใหม่แล้วถือว่าบัญชีที่ได้ขึ้นไว้เป็นอันยกเลิก

จึงประกาศให้ทราบโดยทั่วกัน
ประกาศ  ณ  วันที่  5  เดือน มิถุนายน  พ.ศ. 2556
[image: image2.jpg](nnlsziady  Twud)

0





      (นายประเสริฐ  ไหมดี)
          นายกองค์การบริหารส่วนตำบลนาเรียง
ภาคผนวก  ก.
เอกสารแนบท้ายประกาศองค์การบริหารส่วนตำบลนาเรียง  ลงวันที่ 5 มิถุนายน 2556
เรื่อง การรับสมัครบุคคลเพื่อสรรหาและเลือกสรรเป็นพนักงานจ้าง
*******************************
ประเภท  พนักงานจ้างตามภารกิจ

1. ตำแหน่ง  ผู้ช่วยเจ้าหน้าที่วิเคราะห์นโยบายและแผน
หน้าที่และความรับผิดชอบ


      ปฏิบัติงานขั้นต้นเกี่ยวกับการวิเคราะห์นโยบายและแผน  ภายใต้การกำกับตรวจสอบโดยใกล้ชิดและปฏิบัติหน้าที่อื่นตามที่ได้รับมอบหมาย
      ลักษณะงานที่ปฏิบัติ


      เป็นเจ้าหน้าที่ชั้นต้นทำหน้าที่ช่วยศึกษา วิเคราะห์ วิจัย ประสานแผน ประมวลแผน เพื่อเสนอแนะเพื่อประกอบการกำหนดนโยบาย จัดทำแผนหรือโครงการ ติดตามประเมินผลการดำเนินงานตามแผนและโครงการต่าง ๆ ซึ่งอาจเป็นนโยบาย แผนงานและโครงการทางเศรษฐกิจ สังคม การเมือง การบริหาร หรือความมั่นคงของประเทศ  ทั้งนี้ อาจเป็นนโยบาย  แผนงานอบต.  แผนอำเภอ  แผนงานจังหวัด  และโครงการระดับชาติ  หรือระดับจังหวัดแล้วแต่กรณี  และปฏิบัติหน้าที่อื่นที่เกี่ยวข้อง
     คุณสมบัติเฉพาะสำหรับตำแหน่ง



     ได้รับปริญญาตรีหรือเทียบได้ไม่ต่ำกว่านี้ทางสังคมศาสตร์ การวางแผน รัฐศาสตร์ วิจัยทางสังคมศาสตร์ เศรษฐศาสตร์ หรือทางอื่นที่  ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
     ระยะเวลาการจ้าง
     1 สิงหาคม  2556 – 30  กันยายน  2559
     อัตราค่าตอบแทน
      - วุฒิ ปริญญาตรี   ได้รับค่าตอบแทนเดือนละ  8,340.-  บาท  
      - เงินเพิ่มการครองชีพชั่วคราว  6,660.- บาท
2. ตำแหน่ง  ผู้ช่วยเจ้าพนักงานจัดเก็บรายได้
     หน้าที่และความรับผิดชอบ


     ปฏิบัติงานเกี่ยวกับการจัดเก็บภาษีอากร ค่าธรรมเนียมต่าง ๆ และรายได้อื่นที่ค่อนข้างยากภายใต้การกำกับตรวจสอบโดยทั่วไป หรือตามคำสั่ง หรือแบบ หรือแนวทางปฏิบัติอย่างกว้าง ๆ และปฏิบัติหน้าที่อื่นตามที่ได้รับมอบหมาย
     ลักษณะงานที่ปฏิบัติ


     ปฏิบัติงานที่ค่อนข้างยากเกี่ยวกับการพิจารณาแบบแสดงรายการ คำร้อง คำขอ คำอุทธรณ์หลักฐานแสดงกรรมสิทธิ์ในทรัพย์สิน  หรือรายการอื่น ๆ ที่เกี่ยวข้องเพื่อประเมินภาษี  ตรวจแบบแสดงรายการและเอกสารแนบเรื่อง ตรวจสอบรายละเอียดต่าง ๆ คำนวณภาษี ค่าปรับเงินเพิ่ม แจ้งการผลประเมิน คำชี้ขาดการอุทธรณ์ชี้แจงให้เหตุผลและเสนอความเห็นเกี่ยวกับการจัดเก็บภาษีอากร เช่น ภาษีโรงเรือนและที่ดิน ภาษีบำรุงท้องที่ ภาษีป้าย ค่าธรรมเนียมใบอนุญาตควบคุมกิจการค้า ค่าธรรมเนียมใบอนุญาตควบคุมการแต่งผม  ค่าธรรมเนียม ใบอนุญาตการทำน้ำแข็งเพื่อการค้า ค่าธรรมเนียมใบอนุญาตตั้งตลาดเอกชน และใช้เครื่องขยายเสียง ค่าธรรมเนียมตรวจรักษาโรค ค่าธรรมเนียมเก็บขยะมูลฝอย ค่าธรรมเนียมขน สิ่งปฏิกูล ค่าธรรมเนียมควบคุมการก่อสร้างอาคาร ค่าธรรมเนียมอื่น ๆ ตามข้อบังคับตำบล ค่าปรับผู้ละเมิดกฎหมายและ
ข้อบังคับตำบล ค่าอากรการฆ่าสัตว์ ค่าธรรมเนียมโรงฆ่าสัตว์ ค่าธรรมเนียมโรงพักสัตว์ ค่ารับจ้างฆ่าสัตว์ ค่าเช่า
อาคารพาณิชย์ ค่าเช่าโรงมหรสพ ค่าเช่าตลาดสด ค่าเช่าแผงลอย ค่าที่วางขายของในที่สาธารณะ ดอกเบี้ยเงินฝากกองทุนส่งเสริมกิจการเทศบาลและเงินฝากธนาคาร ค่าจำหน่วยเวชภัณฑ์ คำร้องต่าง ๆ ค่าธรรมเนียมการโอนสิทธิการเช่า และค่าชดเชยต่าง ๆ เป็นต้น รับเงินหรือควบคุมการรับเงินโดยใกล้ชิด ควบคุมหรือจัดทำทะเบียนต่าง ๆ เก็บรักษาหรือค้นหาเอกสารหลักและเรื่องของผู้เสียภาษีอากร ค่าธรรมเนียมและรายได้อื่น สอดส่องตรวจตราเร่งรัดภาษีอากร ค่าธรรมเนียมต่าง ๆ และรายได้อื่นค้างชำระ ควบคุมหรือดำเนินงานเกี่ยวกับการรวบรวมข้อมูลเพื่อจัดทำรายงานและปฏิบัติหน้าที่เกี่ยวข้อง
คุณสมบัติเฉพาะสำหรับตำแหน่ง
1. ได้รับประกาศนียบัตรวิชาชีพเทคนิค(ปวท.), อนุปริญญาหรือเทียบเท่าได้ไม่ต่ำกว่านี้ทางบัญชี พณิชยการ เลขานุการ การตลาด การขาย การธนาคารและธุรกิจการเงิน การจัดการ การบริหารธุรกิจ คอมพิวเตอร์ หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
2. ได้รับประกาศนียบัตรวิชาชีพชั้นสูง (ปวส.), หรือเทียบเท่าได้ไม่ต่ำกว่านี้ทางบัญชี 
พณิชยการ เลขานุการ การตลาด การขาย การธนาคารและธุรกิจการเงิน การจัดการ การบริหารธุรกิจ คอมพิวเตอร์ หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
ระยะเวลาการจ้าง
1  สิงหาคม  2556 – 30  กันยายน  2559
อัตราค่าตอบแทน
1.  ประกาศนียบัตรวิชาชีพเทคนิค  (วุฒิ ปวท.)  
     -  ได้รับค่าตอบแทนเดือนละ  6,800.-  บาท  
     -  เงินเพิ่มการครองชีพชั่วคราว  2,200.- บาท
2.  ประกาศนียบัตรวิชาชีพชั้นสูง  (วุฒิ ปวส.) 
     -  ได้รับค่าตอบแทนเดือนละ  7,460.-  บาท    
     -  เงินเพิ่มการครองชีพชั่วคราว  1,540.- บาท


สิทธิประโยชน์



ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง  ลงวันที่  26  กรกฎาคม  2547 
ภาคผนวก  ข.
แนบท้ายประกาศองค์การบริหารส่วนตำบลนาเรียง  ลงวันที่ 5 มิถุนายน 2556
เรื่อง  รับสมัครสอบคัดเลือกบุคคลเพื่อสรรหาและเลือกสรรเป็นพนักงานจ้าง
*******************************
หลักสูตรและวิธีการสอบคัดเลือก


หลักสูตรและวิธีการสอบคัดเลือก แบ่งออกเป็น  2  ลักษณะ  ดังนี้
ตำแหน่ง ผู้ช่วยเจ้าหน้าที่วิเคราะห์นโยบายและแผน  และตำแหน่ง ผู้ช่วยเจ้าพนักงานจัดเก็บรายได้ หลักสูตรและวิธีการสอบคัดเลือก แบ่งออกเป็น 3 ภาค  คือ ทดสอบความรู้ ความสามารถ ดังต่อไปนี้ โดยวิธีสอบข้อเขียน และวิธีการสอบสัมภาษณ์  โดยคำนึงถึงระดับความรู้  ความสามารถที่ต้องการของตำแหน่งตามที่กำหนดไว้ในมาตรฐานกำหนดตำแหน่ง
1.  ตำแหน่ง ผู้ช่วยเจ้าหน้าที่วิเคราะห์นโยบายและแผน   



     ก. ภาคความรู้ความสามารถทั่วไป ข้อสอบปรนัย (คะแนนเต็ม 100 คะแนน) 



     ทดสอบความรู้ความสามารถในการคิดและหาเหตุผล ความรู้ทั่วไปเกี่ยวกับเหตุการณ์ปัจจุบัน ด้านการเมือง เศรษฐกิจ และสังคม ความรู้ความสามารถในการใช้ภาษา ที่เหมาะสมกับความรู้ความสามารถ



     ข. ภาคความรู้ความสามารถที่ใช้เฉพาะตำแหน่ง ข้อสอบปรนัย (คะแนนเต็ม 100 คะแนน)


     ทดสอบความรู้ความสามารถที่จะใช้ในการปฏิบัติหน้าที่โดยเฉพาะตามที่ระบุไว้ในมาตรฐานกำหนดตำแหน่ง  



     ค. ภาคความเหมาะสมกับตำแหน่ง  (คะแนนเต็ม 100 คะแนน)


     ทดสอบความเหมาะสมกับตำแหน่ง โดยวิธีสัมภาษณ์ จะประเมินผู้เข้าสอบ เพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่และความรู้ในการรักษาความปลอดภัยแห่งชาติ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์ ปฏิภาณไหวพริบ  และบุคลิกภาพอย่างอื่น  เป็นต้น 
. 
2.  ตำแหน่ง ผู้ช่วยเจ้าพนักงานจัดเก็บรายได้
               ก. ภาคความรู้ความสามารถทั่วไป ข้อสอบปรนัย (คะแนนเต็ม 100 คะแนน)


     1. ทดสอบความรู้ความสามารถทั่วไป  




     ทดสอบความรู้ความสามารถในการคิดและหาเหตุผล ความรู้ทั่วไปเกี่ยวกับเหตุการณ์ปัจจุบัน ด้านการเมือง เศรษฐกิจ และสังคม ความรู้ความสามารถในการใช้ภาษา ที่เหมาะสมกับความรู้ความสามารถ



    ข. ภาคความรู้ความสามารถที่ใช้เฉพาะตำแหน่ง ข้อสอบปรนัย (คะแนนเต็ม 100 คะแนน)
    ทดสอบความรู้ความสามารถที่จะใช้ในการปฏิบัติหน้าที่โดยเฉพาะตามที่ระบุไว้ในมาตรฐานกำหนดตำแหน่ง  


    ค. ภาคความเหมาะสมกับตำแหน่ง (คะแนนเต็ม 100 คะแนน)


ทดสอบความเหมาะสมกับตำแหน่ง โดยวิธีสัมภาษณ์ จะประเมินผู้เข้าสอบ เพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่และความรู้ในการรักษาความปลอดภัยแห่งชาติ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์ ปฏิภาณไหวพริบ  และบุคลิกภาพอย่างอื่น  เป็นต้น  
